26 Απρ. 2021

Προς τους Φοιτητές της Ιατρικής Σχολής Πανεπιστημίου Πατρών

**Θέμα**: Πανελλήνια Ημερίδα Αιματολογίας για προπτυχιακούς φοιτητές

Αγαπητές φοιτήτριες και αγαπητοί φοιτητές,

Θα θέλαμε να σας ενημερώσουμε σχετικά με τη διοργάνωση **Διαδικτυακής Πανελλήνιας Ημερίδας Αιματολογίας** για προπτυχιακούς φοιτητές Ιατρικής που προγραμματίζεται για τις 16 Οκτωβρίου 2021 με θέμα **«ΛΕΜΦΑΔΕΝΟΠΑΘΕΙΕΣ ΚΑΙ ΛΕΜΦΩΜΑΤΑ».**

Η Ημερίδα συνδιοργανώνεται από όλες τις Ιατρικές Σχολές και τα Ιατρικά Τμήματα της χώρας υπό την αιγίδα της Ελληνικής Αιματολογικής Εταιρείας και ευελπιστεί να γίνει διεθνής μελλοντικά. Στόχος είναι η έκθεση των προπτυχιακών φοιτητών στην Κλινική και Εργαστηριακή Αιματολογία μέσω βασικών διαλέξεων και παρουσιάσεων περιπτώσεων ασθενών, τόσο από μέλη ΔΕΠ/Αιματολόγους όσο και από τους ίδιους τους φοιτητές σε ομάδες εργασίας (workshops).

Η Αιματολογία είναι μία Ειδικότητα που είναι ταυτόχρονα **κλινική** και **εργαστηριακή**, **διαγνωστική και θεραπευτική**, **αυτόνομη και συνεργατική** και παράλληλα καλύπτει ένα ιδιαίτερα ευρύ φάσμα γνώσεων από τη βασική και μεταφραστική έρευνα ως την κλινική. Η διοργάνωση της Ημερίδας θα σας δώσει τη δυνατότητα να ασχοληθείτε με πεδία της Αιματολογίας, να ανταλλάξετε εμπειρίες και να αλληλοεπιδράσετε με τους Καθηγητές αλλά και του συναδέλφους σας και να συμπληρώσετε την προπτυχιακή σας εκπαίδευση.

Για τη συμμετοχή σας θα χρειαστεί να **στείλετε σύντομη επιστολή εκδήλωσης ενδιαφέροντος** στην οποία να αναφέρεται το έτος σπουδών σας και ο λόγος που θέλετε να λάβετε μέρος στην Ημερίδα. Η επιστολή σας να σταλεί **με email μέχρι 20 Μαΐου** στην Αναπληρώτρια Καθηγήτρια κα. Έλενα Σολωμού στο μειλ (elenasolomou@hotmail.com) Παράλληλα, θα διαμορφωθούν και οι ομάδες που θα συμμετάσχουν στην παρουσίαση περιπτώσεων ασθενών.

Φιλικά,

Εκ μέρους της Οργανωτικής Επιτροπής,

Έλενα Σολωμού